**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. janvārī Nr. 24**

(protokols Nr. 2, 22. p.)

**Par Madonas pilsētas pirmsskolas izglītības iestādes “Priedīte” nolikuma apstiprināšanu**

Pārskatot Madonas novada pašvaldības izglītības iestāžu nolikumus, konstatēts, ka atsevišķos izglītības iestāžu nolikumos, tajā skaitā Madonas pilsētas pirmsskolas izglītības iestādes “Priedīte” nolikumā, tā izdošanas tiesiskajā pamatojumā saglabājusies atsauce uz likumu “Par pašvaldībām”, kas zaudējis spēku. Tāpat arī mainījušies izglītojamo sasniegumu fiksēšanas kārtība, izglītības iestādes vadītāja amatā iecelšanas kārtība, izglītības iestādes nolikuma un tā grozījumu nosūtīšanas kārtība Izglītības iestāžu reģistram, precizējami punkti, kas nosaka izglītības iestādes saimnieciskās darbību un fizisko personas datu apstrādi.

Saskaņā ar Madonas pilsētas pirmsskolas izglītības iestādes “Priedīte” nolikuma, kas apstiprināts ar Madonas novada pašvaldības domes 2019. gada 17. septembra lēmumu Nr. 421 (protokols Nr. 17, 45. p.), 46. punktu grozījumus Madonas pilsētas pirmsskolas izglītības iestādes “Priedīte” nolikumā var veikt pēc dibinātāja, izglītības iestādes vadītāja, iestādes pedagoģiskās padomes vai iestādes padomes iniciatīvas.

Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Ņemot vērā minēto, kā arī izmaiņas Izglītības un zinātnes ministrijas apstiprinātajā vispārējās pirmsskolas izglītības iestādes paraugnolikumā, ir sagatavots Madonas pilsētas pirmsskolas izglītības iestādes “Priedīte” nolikums jaunā redakcijā.

Noklausījusies sniegto informāciju, pamatojoties uz Izglītības likuma 22. panta pirmo daļu un Vispārējās izglītības likuma 9. panta otro daļu, ņemot vērā 23.01.2025. Izglītības un jaunatnes lietu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt Madonas pilsētas pirmsskolas izglītības iestādes “Priedīte” nolikumu.
2. Atzīt par spēku zaudējušu ar Madonas novada pašvaldības domes 2019. gada 17. septembra lēmumu Nr. 421 (protokols Nr. 17, 45. p.) apstiprināto Madonas pilsētas pirmsskolas izglītības iestādes “Priedīte” nolikumu.
3. Madonas novada Centrālās administrācijas Izglītības pārvaldei nodrošināt Madonas pilsētas pirmsskolas izglītības iestādes “Priedīte” nolikuma aktuālās redakcijas ievietošanu Valsts izglītības informācijas sistēmā.
4. Kontroli par lēmuma izpildi uzdot Madonas novada pašvaldības izpilddirektoram U. Fjodorovam

*Pielikumā: Madonas pilsētas pirmsskolas izglītības iestādes “Priedīte” nolikums.*

Domes priekšsēdētājs A. Lungevičs

*G. Puķīte 64860570*